ระเบียบกรมการจัดหางานระเบียบกรมการจัดหางานว่าด้วยการเปลี่ยนหลักประกันและการคืนหลักประกันให้ผู้รับอนุญาตจัดหางานพ.ศ. ๒๕๔๓ โดยที่ระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ ข้อ ๙ ให้หน่วยงานของรัฐออกระเบียบกำหนดขั้นตอนและระยะเวลาการปฏิบัติราชการเพื่อประชาชนเพื่อให้การพิจารณาเปลี่ยนหลักประกันและการคืนหลักประกันให้ผู้รับอนุญาตจัดหางานตามพระราชบัญญัติจัดหางานและคุ้มครองคนหางานพ.ศ. ๒๕๒๘ เป็นไปตามระเบียบดังกล่าวอธิบดีกรมการจัดหางานจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมการจัดหางานว่าด้วยการเปลี่ยนหลักประกันและการคืนหลักประกันให้ผู้รับอนุญาตจัดหางานพ.ศ. ๒๕๔๓ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกระเบียบกรมการจัดหางานว่าด้วยการเปลี่ยนหลักประกันและการคืนหลักประกันให้ผู้รับอนุญาตจัดหางานพ.ศ. ๒๕๓๙ข้อ ๔ในระเบียบนี้นายทะเบียน หมายความว่า นายทะเบียนจัดหางานกลางหรือนายทะเบียนจัดหางานจังหวัดแล้วแต่กรณีผู้รับอนุญาตจัดหางาน หมายความว่าผู้รับอนุญาตจัดหางานในประเทศและผู้รับอนุญาตจัดหางานเพื่อไปทำงานในต่างประเทศกองทุน หมายความว่ากองทุนเพื่อช่วยเหลือคนหางานไปทำงานในต่างประเทศข้อ ๕การยื่นหนังสือขอเปลี่ยนหรือขอคืนหลักประกันผู้รับอนุญาตจัดหางานที่มีสำนักงานตั้งอยู่ในกรุงเทพมหานครให้ยื่นต่อนายทะเบียนจัดหางานกลาง ณ กรมการจัดหางานสำหรับผู้รับอนุญาตจัดหางานที่มีสำนักงานตั้งอยู่จังหวัดอื่นนอกจากกรุงเทพมหานครให้ยื่นต่อนายทะเบียนจัดหางานจังหวัดนั้น ณ สำนักงานจัดหางานจังหวัดข้อ ๖เมื่อได้รับหนังสือขอเปลี่ยนหลักประกันจากผู้รับอนุญาตจัดหางานในประเทศให้พนักงานเจ้าหน้าที่ดำเนินการดังต่อไปนี้(๑)ตรวจหลักประกันใหม่ให้ถูกต้องสมบูรณ์หลักประกันเป็นเงินสดตรวจนับให้ครบถ้วนตามจำนวนที่กำหนดในกฎกระทรวง ฉบับที่ ๘(พ.ศ. ๒๕๓๖)หลักประกันเป็นพันธบัตรของรัฐบาลไทยต้องมีข้อความด้านหลังพันธบัตรโอนกรรมสิทธิ์ให้อธิบดีกรมการจัดหางานในฐานะนายทะเบียนจัดหางานกลางหรือผู้ว่าราชการจังหวัดในฐานะนายทะเบียนจัดหางานจังหวัดแล้วแต่กรณีหลักประกันเป็นสัญญาค้ำประกันของธนาคารตามแบบ จง. ๒ มีข้อความถูกต้องสมบูรณ์(๒)กรณีหลักประกันตาม (๑)ถูกต้องสมบูรณ์ให้ออกใบเสร็จรับเงินหรือใบรับหลักประกันแล้วแต่กรณีให้กับผู้ยื่นคำขอกรณีหลักประกันตาม (๑) ไม่ถูกต้องให้จดแจ้งรายการที่ไม่ถูกต้องและให้ผู้ยื่นคำขอลงชื่อรับทราบแล้วคืนเรื่องให้ไปดำเนินการให้ถูกต้องต่อไป(๓)กรณีหลักประกันเป็นสัญญาค้ำประกันของธนาคารให้ดำเนินการให้ธนาคารผู้ค้ำประกันยืนยันว่าเป็นผู้ค้ำประกันผู้ยื่นคำขอจริง(๔)เมื่อหลักประกันใหม่สมบูรณ์ถูกต้องให้ทำความเห็นเสนอนายทะเบียนแห่งท้องที่ที่สำนักงานตั้งอยู่พิจารณาและแจ้งผลการพิจารณาให้ผู้ยื่นคำขอทราบภายในสิบวันทำการนับแต่วันที่หลักประกันถูกต้องสมบูรณ์และได้รับการยืนยันจากธนาคารผู้ค้ำประกันข้อ ๗เมื่อได้รับหนังสือขอเปลี่ยนหลักประกันจากผู้รับอนุญาตจัดหางานเพื่อไปทำงานในต่างประเทศให้พนักงานเจ้าหน้าที่ดำเนินการตามข้อ ๖ (๑) (๒) (๓)เมื่อหลักประกันใหม่สมบูรณ์ถูกต้องกรณีสำนักงานของผู้ยื่นคำขอตั้งอยู่ในจังหวัดอื่นนอกจากกรุงเทพมหานครให้ทำความเห็นเบื้องต้นเสนอนายทะเบียนจัดหางานจังหวัดเพื่อพิจารณาส่งเรื่องให้นายทะเบียนจัดหางานกลางพิจารณาเปลี่ยนหลักประกันกรณีสำนักงานตั้งอยู่ในกรุงเทพมหานครให้ทำความเห็นเสนอนายทะเบียนจัดหางานกลางพิจารณาภายในสิบวันทำการนับแต่วันที่หลักประกันถูกต้องสมบูรณ์และได้รับการยืนยันจากธนาคารผู้ค้ำประกันข้อ ๘เมื่อได้รับหนังสือขอคืนหลักประกันจากผู้รับอนุญาตจัดหางานในประเทศให้พนักงานเจ้าหน้าที่ดำเนินการดังต่อไปนี้(๑)ตรวจสอบประกาศหรือคำสั่งนายทะเบียน เรื่องยกเลิกใบอนุญาตหรือใบอนุญาตสิ้นสภาพหรือให้เพิกถอนใบอนุญาต แล้วแต่กรณี(๒)ตรวจสอบว่าผู้รับอนุญาตจัดหางานในประเทศมีหน้าที่ตามมาตรา ๒๙ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ หรือไม่(๓)กรณีหลักฐานการเลิกประกอบธุรกิจตาม (๑) และผลการตรวจสอบตาม (๒)ผู้รับอนุญาตจัดหางานในประเทศไม่มีภาระต้องจัดการให้คนหางานเดินทางกลับตามมาตรา ๒๙แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ ให้ทำความเห็นเสนอนายทะเบียนจัดหางานแห่งท้องที่ที่สำนักงานของผู้ยื่นคำขอตั้งอยู่พิจารณาคืนหลักประกันแก่ผู้ยื่นคำขอภายในสิบวันทำการนับแต่วันทราบผลการตรวจสอบ(๔)กรณีผลการตรวจสอบตาม (๒)พบว่าผู้ยื่นคำขอยังมีหน้าที่ต้องจัดการให้คนหางานเดินทางกลับสำนักงานหรือสำนักงานชั่วคราวตามมาตรา๒๘ แห่งพระราชบัญญัติจัดหานและคุ้มครองคนหางาน พ.ศ. ๒๕๒๘ภายในสิบห้าวันนับแต่วันที่มีหน้าที่จะต้องจัดการให้ทำความเห็นเสนอนายทะเบียนจัดหางานแห่งท้องที่ที่สำนักงานของผู้ยื่นคำขอตั้งอยู่พิจารณาลดหลักประกันให้เหลือเท่ากับจำนวนเงินที่จะนำไปจัดการให้คนหางานเดินทางกลับตามมาตรา๒๙ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘และแจ้งผู้ยื่นคำขอไปรับหลักประกันส่วนที่เหลือคืน ระยะเวลาดำเนินการตาม (๔)ให้ดำเนินการให้แล้วเสร็จภายในสิบวันทำการ นับแต่วันทราบผลการตรวจสอบข้อ ๙เมื่อได้รับหนังสือขอคืนหลักประกันจากผู้รับอนุญาตจัดหางานเพื่อไปทำงานต่างประเทศให้พนักงานเจ้าหน้าที่ดำเนินการดังต่อไปนี้(๑)ตรวจสอบประกาศหรือคำสั่งนายทะเบียนจัดหางานกลาง เรื่องยกเลิกใบอนุญาตหรือใบอนุญาตสิ้นสภาพ หรือให้เพิกถอนใบอนุญาต แล้วแต่กรณี(๒)ส่งประกาศ หรือคำสั่งนายทะเบียนจัดหางานกลางตาม (๑)ให้สำนักงานจัดหางานจังหวัดทุกจังหวัดเพื่อดำเนินการประชาสัมพันธ์ให้คนหางานในจังหวัดทราบถึงการเลิกประกอบธุรกิจจัดหางานของบริษัทจัดหางานนั้นและขอคืนหลักประกันโดยให้คนหางานที่ประสงค์จะให้นายทะเบียนจัดหางานกลางดำเนินการพิจารณาคืนค่าบริการและค่าใช้จ่ายให้ไปยื่นคำร้องทุกข์ณ กรมการจัดหางาน หรือสำนักงานจัดหางานจังหวัด ภายในสามสิบวันนับแต่วันที่นายทะเบียนจัดหางานกลางมีประกาศหรือคำสั่ง(๓)ตรวจสอบเรื่องร้องทุกข์จากหน่วยงานภายในและจากสถานีตำรวจท้องที่ที่สำนักงานของผู้ยื่นคำขอตั้งอยู่(๔)กรณีสำนักงานของผู้ยื่นคำขอตั้งอยู่จังหวัดอื่นนอกจากกรุงเทพมหานครเมื่อทราบผลการตรวจสอบตาม(๓) แล้วให้พนักงานเจ้าหน้าที่สำนักงานจัดหางานนั้นทำความเห็นเสนอนายทะเบียนจัดหางานจังหวัดเพื่อพิจารณาส่งเรื่องให้นายทะเบียนจัดหางานกลางพิจารณาการคืนหลักประกันการดำเนินการตาม (๔) ให้ดำเนินการให้แล้วเสร็จภายในเจ็ดวันทำการนับแต่วันทราบผลการตรวจสอบตาม (๓)(๕)ให้พนักงานเจ้าหน้าที่ซึ่งปฏิบัติหน้าที่ ณสำนักงานทะเบียนจัดหางานกลางตรวจสอบภาระที่ผู้ยื่นคำขอมีต่อคนหางานซึ่งจัดส่งไปทำงานต่างประเทศโดยตรวจจากหน่วยงานที่รับผิดชอบในการอนุญาตจัดส่งคนหางานไปทำงานต่างประเทศและหน่วยงานที่รับผิดชอบกองทุนภายในสามวันทำการนับแต่วันได้รับหนังสือขอคืนหลักประกันหรือได้รับเรื่องจากนายทะเบียนจัดหางานจังหวัด(๖)กรณีผลการตรวจสอบไม่มีปัญหาร้องทุกข์ของคนหางานและไม่เคยจัดส่งคนหางานไปทำงานต่างประเทศหรือคนหางานซึ่งจัดส่งไปทำงานต่างประเทศได้ทำงานจนครบสัญญาหมดทุกคนแล้วให้ทำความเห็นเสนอนายทะเบียนจัดหางานกลางพิจารณาภายในสิบวันทำการนับแต่วันพ้นระยะเวลาตาม (๒) และแจ้งผู้ยื่นคำขอไปรับคืนหลักประกันต่อไป(๗)กรณีผลการตรวจสอบตาม (๓) และ (๕) พบว่าผู้ยื่นคำขอมีปัญหาร้องทุกข์ของคนหางานและหรือมีคนหางานซึ่งผู้ยื่นคำขอจัดส่งไปทำงานต่างประเทศยังทำงานไม่ครบสัญญาจัดหางานหรือมีภาระต่อกองทุนให้ทำความเห็นเสนอนายทะเบียนจัดหางานกลางพิจารณาสั่งลดหลักประกันให้เหลือเท่ากับหนี้ที่ผู้ยื่นคำขอพึงรับผิดชอบตามพระราชบัญญัติจัดหางานและคุ้มครองคนหางานพ.ศ. ๒๕๒๘ ภายในสิบวันทำการ นับแต่วันทราบผลการตรวจสอบและแจ้งให้ผู้ยื่นคำขอไปรับหลักประกันส่วนที่เกินคืนข้อ ๑๐ระยะเวลาที่ใช้ในการดำเนินการตามระเบียบนี้เริ่มนับตั้งแต่วันที่หลักฐานและเอกสารถูกต้องครบถ้วน ทั้งนี้ ไม่นับระยะเวลาที่ต้องติดต่อประสานงานหรือขอความร่วมมือจากหน่วยงานอื่นภายในและนอกกรมการจัดหางานข้อ ๑๑ให้อธิบดีกรมการจัดหางาน เป็นผู้รักษาการตามระเบียบนี้ประกาศ ณ วันที่ ๑๕สิงหาคม พ.ศ. ๒๕๔๓สมชาย วัฒนาอธิบดีกรมการจัดหางานวิภา/ผู้จัดทำ๑๕ มีนาคม ๒๕๕๕[๑] ราชกิจจานุเบกษาเล่ม ๑๑๗/ตอนพิเศษ ๙๐ ง/หน้า ๑๗/๘ กันยายน ๒๕๔๓